ކީރިތި ރަސޫލާގެ މި ހިޖްރައަކީ ބާޠިލު ޢަޤީދާއާއި ފާސިދު ފިކްރުތަކަށް ލިބުނު ބޮޑު ނާކާމިޔާބެކެވެ.ހަމަ އެފަދައިން އެއީ އިންސާނިއްޔަތުކަމުގެ ތާރީޚުގައި އިންސާނާއަށް ލިބުނު އައު ފަތަޙައެކެވެ. ރަސޫލާގެ މި ހިޖްރަ ކުރެއްވުމުން އެނގެނީ ކިތަންމެ ދުވަހެއް ވިޔަސް ޙައްޤަށް ވަޠަނެއް ، ހިޔާވަހިކަމެއް ، ނަޞްރުދޭނެ ބަޔަކު ލިބިގެންވާނެ ކަމެވެ. ޙައްޤަށް ހުރަސްއެޅުމަށް ބާޠިލު އަބަދު ވެސް މަސައްކަތް ކުރާނެކަމެވެ. ޙައްޤު ނައްތައިލުމަށް ޓަކައި ފުރްޞަތަށް ބަލަބަލައި، ބާޠިލު އަބަދުވެސް އޮންނާނެ ކަމެވެ. ލޮބުވެތި ނަބިއްޔާ ޞައްލަﷲ ޢަލައިހި ވަސައްލަމް އިސްލާމުދީނަށް ޓަކައި މި ކުރެއްވި ހިޖްރަ ކުރެއްވުމުން ޙާޞިލުކުރަން ޖެހޭ ޢިބްރަތްތަކަކާއި ފިލާވަޅުތަކެއް ވެއެވެ. އޭގެ ތެރޭގައި މި ފަހަރު އަޅުގަނޑު ފާހަގަކޮށްލާނީ މި ކަމުގައި އެކަލޭގެފާނު ގެންގުޅުއްވި ރޭވުންތެރިކަމަށެވެ. މި ޒަމާނަށް ބަލައި އިރު ރޭވުމުގައި ހިމެނޭނީ ތިން ސުވާލެއްގެ ޖަވާބެވެ. އެއީ (ހ) އަހުރެމެންނަކީ ކޮން ބައެއްހެއްޔެވެ ؟ (ށ) އަހުރެމެން ދާން ބޭނުންވަނީ ކޮންތާކަށްހެއްޔެވެ؟ (ނ) އަހުރެމެންނަށް އެ ތަނަށް ދެވޭނީ ކިހިނެއް ހެއްޔެވެ؟ ކީރިތި ރަސޫލާ ޞައްލަﷲ ޢަލައިހި ވަސައްލަމް މައްކާއިން މަދީނާއަށް ހިޖްރަކުރެއްވި އިރު ،މި މާނަތައް ރަސޫލާ uf072ގެ އިސްތަށިފުޅުގައި ކުރައްސަވާފައި ވަނީ ކިހިނެއްތޯއެވެ؟ މާތްﷲގެ އަމުރުފުޅަށް ކުރެއްވި ކަމެއް ކަމުގައި ވީ ނަމަވެސް ، އެކަލޭގެފާނު ، ﷲއަށް ތަވައްކުލު ކުރެއްވުމަށް ފަހު ، އެކަލޭގެފާނާ ހަވާލު ކުރެއްވި މި މަސްއޫލިއްޔަތު އަދާކުރެއްވުމަށް ޓަކައި ، އަޅުއްވަން ޖެހިވަޑައިގެން ހުރިހާ ފިޔަވަޅުތަކެއް އެޅުއްވިއެވެ. ހިޖްރައިގެ ސްޓްރެޓެޖީ އިސްލާމުދީން ނައްތައިލުމަށާއި، އިސްލާމީ ރިސާލަތު މުލުން ލުހެލުމަށް ޓަކައި މުޝްރިކުންގެ ބޮޑުން ރާވަމުންދިޔަ ރޭވުންތަކާއި އެމީހުން ޢަރަބި ކަރައިގެ ވެށީގެ ތެރެއަށް ފަތުރަމުން ދިޔަ އަނިޔާވެރިކަމާއި ބޭއިންސާފުގެ ތެރޭގައި، ރަސޫލުﷲ ޞައްލަﷲ ޢަލައިހި ވަސައްލަމް މި ދަތުރުފުޅަށް ޓަކައި ސްޓްރެޓީޖިކް ރޭވުމެއް ރޭއްވެވިއެވެ. މި ރޭއްވެވުމުގެ މަލަތަކަކީ